La Generalitat avala la reobertura de manera segura de los mercados de Gandia
27 octubre 2020

## La Generalitat avala la reobertura de manera segura de los mercados de Gandia27 octubre 2020Última actualització: 14 juliol 2025

![](../gestion/img/jordiestevan5307.jpg)  
  

La **directora general de Comerç, Artesania i Consum de la Generalitat, Rosana Seguí**, acompanyada del **regidor delegat de Polítiques Econòmiques i Comerç, Ferran Martínez**, ha visitat aquest matí el mercat a l’aire lliure dels dimarts a Roís de Corella per tal de conèixer de primera mà tota la reestructuració i rellançament dels mercats no sedentaris que està duent a terme l’Ajuntament de Gandia.  

Cal recordar que el mercat dels dimarts es trasllada a partir de la setmana vinent a la plaça del Jardinet de Corea i Roís de Corella tindrà de forma regular el mercat dels dissabtes. A més, els divendres naix un nou mercat dedicat a l’artesania a la plaça de l’Escola Pia, al Centre Històric. Es mantenen els dels dijous i diumenges, a la plaça de la Marina del Grau i el passeig Rosa dels Vents de la platja de Gandia, respectivament.  

El departament de Polítiques Econòmiques i Comerç treballa a hores d’ara en la implantació de nous mercats no sedentaris a la nostra ciutat.

_“La directora general ens ha agraït l’esforç que estem fent a la ciutat per tal d’aprofitar un sistema tradicional de comercialització, que constitueix un motor de dinamització dels barris i de l’activitat comercial global de la ciutat. Estem satisfets del desenvolupament que estem tenint i seguirem ampliant l’oferta actual de mercats en la mesura del possible”,_ ha assegurat Martínez.  

Seguí ha pogut comprovar que el mercat reuneix totes les garanties per poder obrir-se al públic d’una forma totalment segura. _“Des de la direcció general volem ajudar a totes aquestes despeses que ocasiona la re-apertura al públic de forma segura dels mercats a l’aire lliure. Per això, hem creat una línia d’ajudes de 5’9 milions d’euros que, a banda d’ajudar amb aquestes despeses, també tindran com a objecte la reactivació i promoció del comerç local dels nostres pobles i ciutats”,_ ha anunciat.